Comedia „Noëlle“, pe marele ecran, la Cinematograful „Arta“ din Arad

Noëlle (Noelle), o comedie fantastică americană scrisă și regizată de Marc Lawrence și lansată în 2019, va putea fi văzută la Cinematograful „Arta“.
Filmul va fi proiectat joi, 22 decembrie, de la ora 19.00 iar accesul este gratuit.
Filmul este oferit cu sprijinul companiei Pro Video.

Filmările pentru film au început la sfârșitul lunii octombrie 2017 în Vancouver, Canada. După o pauză pentru sezonul de sărbători, producția a fost reluată la Whistler Olympic Park, încă în Canada, înainte de a se încheia în luna ianuarie 2018. 
Scene suplimentare au fost filmate în Woodstock, în statul Georgia. 
Proiecțiile de filme de la Cinematograful „Arta“ sunt organizate de Centrul Municipal de Cultură Arad.

Sinopsis
Noëlle (Noelle), SUA 2019
Comedie, Familie, Fantastic
Familia Kringle este în criză. Moș Crăciun a murit, iar îndatoririle au trecut fiului său, Nick. Dar când presiunea devine prea mare, el dispare, lăsând-o pe sora lui Noelle fără altă opțiune decât să-l urmeze în Arizona pentru a-l aduce acasă la timp pentru Crăciun. Va reuși ea oare să ajungă la timp la mii de copii cu cadouri și surprize? 

Sursa foto: impawards.com